Mara ta' 83 sena ttajret minn karozza dalgħodu, f'Pjazza Anton De Paul, Paola. Minn stħarriġ preliminari li sar irriżulta li għal xi 10am, mara ta' 83 sena residenti l-Isla sfat milquta minn Chevrolet Matiz li kienet qed tinstaq minn raġel ta' 74 sena li jirrisjedi Ħal Tarxien. Il-vittma ngħatat l-assistenza minn tim mediku u ttieħdet l-Isptar Mater Dei b'ambulanza. Aktar tard hi ġiet iċċertifikata bi ġrieħi gravi. L-investigazzjonijiet tal-Pulizija għadhom għaddejjin.